[{"text_idx": "#000011", "text": "\u201cGauza barregarri bat gertatzen zaie gurasoei. Munduko semerik edo alabarik nazkagarriena badute ere, zoragarria dela esaten dute."}, {"text_idx": "#000012", "text": "Okerragorik ere bai zenbait gurasori. Seme-alabei dieten mirespenak itsutu egiten ditu eta beren umetxoa jeniotzat hartzen dute."}, {"text_idx": "#000013", "text": "Tira, ez dago ezer txarrik horretan. Horrelakoa da jendea. Gurasoak seme-alaben ekintza miresgarriez hitz egiten hasten zaizkigunean, ordea, honakoa oihuka hasten gara: \u201cEkardazue ontzi bat! Botaka egingo dut eta!\u201d"}]